
Kumusta, mga kaibigan! Ako si Maya. Ako ay isang butiki. Nais kong ikuwento sa inyo ang tungkol sa aking matalik na kaibigang palaka, si Ron, na naging isang superhero.

Isang araw sa panahon ng tag-init, ako ay nasa bahay nina Ron at nanonood ng aming paboritong palabas na superhero.

“Alam mo,” sinabing bigla ni Ron, “maganda maging superhero. Sa gayon, makakatulong na tayo sa iba!”

“Magandang ideya ‘yan!” sagot ko, milyon-milyong ideya ang tumatakbo sa isip ko. “Pwede akong maging tagapagsanay mo at ituturo ko sa ‘yo lahat ng dapat malaman ng isang superhero!”

“Marami na akong napanood na mga pelikula. Pwede kitang turuan,” dagdag ko.

Nang marinig niya ito, nagkaroon ng pag-asa sa mukha ni Ron.

“Ngunit bawat superhero ay kailangan ng superpower,” tahimik niyang sinabi.

Saglit akong napaisip. “Ang superpower mo ay maaaring ang ‘yong talento sa mahabang pagtalon! Ah, at ang ‘yong malagkit na mga kamay!”

“Tama!” napalundag sa sabik si Ron.

“Ngayo’y kailangan natin ng kasuotan. ‘Yong makikilala ng lahat,” sabi ko.

Tumakbo si Ron sa kanyang silid at kinuha ang isang pulang damit. “Pwede natin itong kulayan ng isang malaking bituin!”

“Magandang ideya!” napangiti ako. “Eh kung gumawa din tayo ng kapa?”

“Pwede nating gamitin ang paborito kong kumot!” sigaw ni Ron. Kumislap ang kanyang mga mata.

Nagsimula agad kaming gumawa, gumuhit at nagpinta sa damit ni Ron.

“Kahanga-hanga! Magmumukha kang tunay na superhero!” sabi ko nang matapos kami.

Nang sumunod na umaga, nagkita kami sa parke at nagsimulang magsanay.

“Ngayong araw, tuturuan kita ng ilang mahahalagang bagay na dapat malaman ng bawat superhero: Ang Tatlong Tuntunin ng Superhero.”

Umupo kami sa mahabang upuan at ipinaliwanag ko ang mga tuntunin kay Ron.

“Una: huwag susuko, kahit gaano man kahirap ang sitwasyon.”

“Ikalawa: matuto sa ‘yong mga pagkakamali, upang maging mas mabuti sa susunod.”

“Ikatlo: palaging tandaan na kaya mong gawin ang anumang bagay!”

Isinaulo namin ang mga tuntunin at umuwi sa bahay ko.

Nang kami ay makauwi, nakita namin ang aking nakababatang kapatid na si Danny. Mukhang masama ang kanyang loob.

“Hindi ko mahanap ang aking paboritong laruan!” malakas niyang iyak.

Sumulyap ako kay Ron at bumulong, “Tila isa itong misyon para sa isang Superhero!”

Ngumiti si Ron at tumango. “Ano ang itsura ng laruan?” tanong niya.

“Ito ang aking stuffed toy, ang leon, mula sa palabas na superhero sa TV,” paliwanag ni Danny. “Malaki ito at malambot.”

“Huwag kang mag-alala. Hahanapin natin ito,” paniniguro ni Ron sa kanya, at nagsimula kami sa aming unang misyon.

[image: A person sitting on a chair in a room

Description automatically generated]

Naghanap kami sa lahat ng dako – sa mga aparador, sa tabi ng mga platera, sa likod ng mga mesa at mga upuan. Hindi mahanap saanman ang laruan.

“Maghanap kayong dalawa sa likod-bahay, at patuloy akong maghahanap dito,” mungkahi ni Ron.

Kalalabas pa lamang namin ni Danny nang marinig namin ang boses ni Ron. “Nakita ko na! Nakita ko na!”

Tumakbo kami papunta sa kanya at tiningnan ang hawak niyang maliit na bagay.

“Hindi ‘yan ang sinasabi kong leon,” sumimangot si Danny. “Ang laruan ko ay malaki at malambot

